stanford-oval/wikipedia huggingface dataset:
Pink Floyd
Merkitys

Pink Floydin virallisten verkkosivujen mukaan yhtyeen albumeja on myyty yli 250 miljoonaa kappaletta. Yksinomaan The Dark Side of the Moonia on myyty noin 45 miljoonaa kappaletta, mikä tekee siitä populaarimusiikin historian kolmanneksi menestyneimmän levytyksen. Se on 1970-luvun progressiivisen rockin tunnetuimpia albumeja. 1970-luvun alussa huomattavaa menestystä nauttineista progressiivisista rockyhtyeistä Pink Floyd kykeni ainoana säilyttämään asemansa, kun lajityypin suosio vuosikymmenen puolivälin jälkeen laski.
Stephen Thomas Erlewinen mukaan ”jotkin yhtyeet muuttuvat synonyymiksi soundille tai tyylille, ja Pink Floyd on tässä seurassa omassa luokassaan. Jo pelkkä yhtyeen nimi tuo mieleen jotain erityistä: monimuotoinen, kaikuva, tajuntaa laajentava soundi, joka manaa esiin avaruuden syöverit.” Erlewinen mukaan yhtyeen musiikkia ihailevat niin ”kitaraan hurahtaneet hevarit”, elektronisesta musiikista nauttivat hipit kuin audiofiilitkin. The Dark Side of the Moonin kuuntelemista Erlewine pitää tärkeänä aikuistusmisriittinä vakavammasta musiikista kiinnostuneille teini-ikäisille. Encyclopedia of Science Fictionin mukaan The Wall on 1970-luvun merkittävimpiä dystopioita.
Pink Floydista tuli vuonna 2016 toinen yhtye, joka sai Britanniassa oman postimerkkinsä. Ensimmäinen oli ollut The Beatles vuonna 2007.
Neljä Pink Floydin albumia – The Piper at the Gates of Dawn (1967), The Dark Side of the Moon (1973), Wish You Were Here (1975) ja The Wall (1979) – valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Musiikkityyli

Musiikkinäytteet
Clare Torryn laulama ”The Great Gig in the Sky” albumilta  (1973).
Äänitiedostojen kuunteluohjeet
AllMusic-sivuston mukaan yhtyeen musiikin lajityyppejä olivat albumirock, taiderock, psykedeelinen rock, progressiivinen rock ja hard rock. Sanoitusten keskeisimmäksi aiheeksi mainitaan ihmisen psykologia: minuus, mieli, muisti ja tunteet. 1970-luvun albumeillaan yhtye käsitteli myös hulluutta, vieraantumista, narsismia ja yhteiskuntaa. Encyclopedia of Science Fictionin (2019) mukaan Pink Floyd käytti ”avaruutta ja aikaa symboleina ihmismielen luhistumiselle”.
Perustamisvaiheessaan Pink Floyd oli bluesyhtye. Musiikkiin tuli kuitenkin nopeasti pitkiä instrumentaaliosuuksia, jazz-vaikutteisia improvisaatioita ja vaikutteita avaruusrockista. Psykedeeliset konsertit ottivat usein vaikutteita huumeista. Myös hyvinpukeutuvien ja akateemisesti koulutettujen jäsenten julkisuuskuva poikkesi tyypillisistä hippi- ja bluesyhtyeistä.
Varsinkin alkuvuosinaan Pink Floyd esitti psykedeelistä rockia. Kappaleet olivat usein pitkiä, jopa 20-minuuttisia, ja sävellykset polveilevia. Vuoden 1971 Meddlestä alkaen yhtyeen musiikki muuttui hillitympään ja tunnelmallisempaan suuntaan. 1970-luvun albumeillaan yhtye teki paljon erilaisia studioteknisiä kokeiluja. Pink Floydin tuolloisia albumeja kuvaillaan usein progressiiviseksi rockiksi. Joissakin kappaleissa oli sävyjä myös funk rockista.
Musiikkitoimittajat Don & Jeff Breithaupt (2014) nimeävät Pink Floydin The Wallin 1970-luvun lopulla suurta suosiota nauttineen progressiivisen popin huipentumaksi. Samalla albumi kuitenkin merkitsi klassisesta musiikista ammentaneen, taiteellisesti kunnianhimoisen rockin joutsenlaulua: 1980-luvun populaarimusiikkia hallitsivat selvästi kaupallisemmat tyylilajit.
Kokoonpano > Tunnetuin kokoonpano (1968–1981, 2005)

Richard Wright erotettiin virallisesti Pink Floydista 1979, mutta vuosina 1979–1981 hän oli mukana esiintymisissä palkattuna muusikkona. Heinäkuussa 2005 yhtye esiintyi tässä kokoonpanossa Lontoossa Live8 -konsertissa. Kokoonpano on toiminut albumeilla A Saucerful of Secrets, Music from the Film More, Ummagumma, Atom Heart Mother, Meddle, Obscured by Clouds, Dark Side of the Moon, Wish You Were Here, Animals ja The Wall.
Nick Mason – rummut
Richard Wright – koskettimet, laulu (k. 2008)
Roger Waters – basso, laulu
David Gilmour – kitara, laulu
Kokoonpano > Muita kokoonpanoja

| --- | --- |
 (1965–1966) Nick Mason – rummut  Richard Wright – koskettimet, laulu  Roger Waters – basso, laulu  Syd Barrett – kitara, laulu  Bob Klose – kitara (1966–1968); The Piper at the Gates of Dawn Syd Barrett – kitara, laulu  Nick Mason – rummut  Richard Wright – koskettimet, laulu  Roger Waters – basso, laulu :  (1968); A Saucerful of Secrets Nick Mason – rummut  Richard Wright – koskettimet, laulu  Roger Waters – basso, laulu  Syd Barrett – kitara, laulu  David Gilmour – kitara, laulu (1981–1985); The Final Cut Nick Mason – rummut  Roger Waters – basso, laulu  David Gilmour – kitara, laulu (1986–2007); A Momentary Lapse of Reason, The Division Bell Nick Mason – rummut  Richard Wright – koskettimet, laulu  David Gilmour – kitara, laulu
Diskografia

The Piper at the Gates of Dawn (1967)
A Saucerful of Secrets (1968)
More (1969)
Ummagumma (1969)
Atom Heart Mother (1970)
Meddle (1971)
Obscured by Clouds (1972)
The Dark Side of the Moon (1973)
Wish You Were Here (1975)
Animals (1977)
The Wall (1979)
The Final Cut (1983)
A Momentary Lapse of Reason (1987)
The Division Bell (1994)
The Endless River (2014)
Kiertueet

The Man and the Journey (1969) – Music from the Film More ja Ummagumma
Eclipse (A Piece for Assorted Lunatics) (1972) – The Dark Side of the Moon
Dark Side of the Moon (1973) – The Dark Side of the Moon
1974 French Summer Tour (1974)
1974 British Winter Tour (1974)
nimeämätön lyhyt kiertue (1975)
Wish You Were Here (1975) – Wish You Were Here, Dark Side of the Moon
In the Flesh (1977) – Animals
The Wall (1980–81) – The Wall
A Momentary Lapse of Reason (1987–1989) – A Momentary Lapse of Reason
The Division Bell (1994) – The Division Bell
Pink Floyd Suomessa

Pink Floyd on esiintynyt Suomessa kerran, Lahden suurhallissa 10. kesäkuuta 1989. Heidän oli tarkoitus esiintyä myös Helsingin olympiastadionilla 1. syyskuuta 1994, mutta konsertti peruutettiin.
Roger Waters on esiintynyt Hartwall Arenalla Helsingissä vuosina 2002, 2011 ja 2018. Nick Mason esiintyi Saucerful of Secrets -yhtyeensä kanssa Helsingin Kulttuuritalolla vuonna 2022.
Kirjallisuutta

Nyman, Jake: ”Pink Floyd”, Rocktieto. Osa 3 N–Z, s. 66–72.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2
Schaffner, Nicholas: Pink Floydin odysseia.  ((Saucerful of Secrets. The Pink Floyd Odyssey, 1991/2005.) Jälkisanat: Michael Heatley. Suomentanut J. Pekka Mäkelä)  Helsinki:  Johnny Kniga, 2006.  ISBN 951-0-31836-1
Shirley, Ian: Pink Floyd. Koko ura.  ((Pink Floyd Revealed, 2009.) Teksti: Ian Shirley. Suomennos: Maija-Kaisa Myllymäki ja Marko Saarinen)  Helsinki Jyväskylä:  Minerva, 2009.  ISBN 978-952-492-278-4
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset sivut. (englanniksi)
The Pink Floyd Hyperbase. (englanniksi)
Brain Damage. (englanniksi)
Pink Floyd Community. (englanniksi)
Pink Floyd Fan Page by Hokafloyd (Arkistoitu – Internet Archive). (englanniksi)
Pink Floyd Dark Side of the Moon -konsertissa 1973.
Pink Floyd vuonna 1989.
Live 8 -konsertti vuonna 2005.
Battersean voimalaitos oli Animals-albumin kansikuvassa.
Pori (täsmennyssivu)

Pori voi viitata seuraaviin:
Pori, kaupunki Suomessa
Porí, saari Jooniansaarten saariryhmässä Kreikassa lähellä Antikytheraa
Porí, saari Kykladien saariryhmässä Kreikassa lähellä Íosta
Pori, Circlen albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pori (täsmennyssivu)”, voi hakea sivunnimihaulla, laajalla sivunnimihaulla tai tekstihaulla.
Kuosku

Kuosku on Savukosken kuntaan kuuluva kylä, joka sijaitsee noin 10 kilometriä Savukoskesta kaakkoon. Kuoskun kyläläisten pääasiallinen elinkeino on porotalous. Kylässä on viljelty lähinnä heinää myös lehmille ja lampaille. Kuoskua pidetään valtakunnallisesti arvokkaana kulttuurimaisemana, johon kuuluu suota ja vaaranrinnettä. Suurin osa Kuoskussa asuvista ihmisistä on alkuperäisiä kuoskulaisia.
Talvisodan aikana Suomen armeija tuhosi kylän poltetun maan taktiikan periaatteella. Puna-armeijan partisaanien iskussa 3. syyskuuta 1941 kuoli seitsemän henkeä ja joitakin loukkaantui. Saksan armeija poltti kylän Lapin sodan vetäytymisvaiheessa. Kuoskussa on partisaani-iskun muistomerkki.
Suomen vanhimmat lähinnä itämaisia tikareita muistuttavat rauta-aseet on löydetty Kuoskusta. Ne on ajoitettu noin vuoteen 300 eaa.
Ørje

| Ørje |
| --- | --- |

 Ørje
 Koordinaatit: 59°29′00″N, 11°39′00″E 
Valtio:  Norja
Lääni:  Østfold
Kunta:  Marker
Pinta-ala:  
 – Maa:  1,7 km²
Väkiluku (2023):  1 854
 – Väestötiheys:  1 090,6 as./km²
Infobox OKVirheellinen NIMI-arvo: 
Ørje on taajama ja Markerin kunnan hallinnollinen keskus Østfoldin läänissä Norjassa. Siellä oli 1 854 asukasta vuonna 2023. Örje on teollisuuspaikkakunta, jossa on rauta-, metalli- ja puutavarateollisuutta sekä suuri viljavarasto ja mylly. Vuosina 1903–1904 paikalla oli linnoitus, joka poistettiin vuonna 1905 Ruotsin kanssa tehdyn sopimuksen perusteella. Valtatie E18 Oslon ja Tukholman välillä menee Ørjen kautta. Ørjeelva taajaman vieressä yhdistää Rødenessjøenin ja Øymarksjøenin, kanavassa sulkuineen on korkeuseroa 10,5 m. Joessa on myös 1,5 MW:n tehoinen vesivoimala.
Paikkakunnan nimi juontaa juurensa alun perin Yrja-nimiseen jokeen Rødenessjøenin ja Øymarksjøenin välillä, joka puolestaan pohjautuu muinaispohjoismaiseen sanaan aurr (sora), joka oli myös alun perin Rødenessjøenin nimenä.
Kuvia

Ørjen kirkko
Palestiinan kansainvälinen asema

Palestiinan tunnustaneet valtiot  Valtiot, jotka eivät tunnuta Palestiinaa
Palestiinan valtion kansainvälinen asema on kiistanalainen, koska kaikki Yhdistyneiden kansakuntien jäsenmaat eivät ole tunnustaneet sitä. Palestiina ei ole voinut myöskään liittyä YK:n jäseneksi, koska Yhdysvallat on estänyt sen veto-oikeudellaan. Viimeksi näin kävi vuonna 2024.
Alle puolet YK:n jäsenvaltioista tunnusti Palestiinan sen julistauduttua itsenäiseksi vuonna 1988. Kesäkuuhun 2024 mennessä jo 143 maata YK:n 193 jäsenvaltiosta on  tunnustanut Palestiinan. Pohjoismaista vain Suomi ja Tanska eivät olleet tunnustaneet sitä
Vuonna 2024 Palestiina oli YK:n "pysyvä tarkkailijavaltio". Se voi siis osallistua YK:n toimintaan, muttei äänestää päätöslausumista. Noustakseen täysvaltaiseksi jäseneksi jäsenehdokkaan tulee saada YK:n yleiskokouksessa vähintään 2/3 tuki jäsenvaltioilta.
Tunnustaneet maat > Muut valtiot

| Järjestys | Valtio | Päivämäärä | Diplomaattisia suhteita | Viitteet |
| --- | --- | --- | --- | --- |
| 139 |  Saharan demokraattinen arabitasavalta | 15. marraskuuta 1988 | Ei |  |
| 140 |  Pyhä istuin | helmikuu 2013 | Kyllä |  |
Eesti Laul 2020

| Eurovision laulukilpailu 2020  Viron euroviisukarsinta> Eesti Laul 2020 |
| --- | --- |
Päivämäärä:  13. helmikuuta–29. helmikuuta 2020
Tapahtumapaikat:  Semifinaalit: Tartton yliopiston urheiluhalli Finaali: Saku Suurhall, Tallinna
Juontaja(t):  Tõnis Niinemets, Karl-Erik Taukar
Kilpailumenetelmä:  Semifinaalit ja finaalin ensimmäinen kierros: yleisöäänet ja raati Superfinaali: yleisöäänet
Kappaleiden määrä
Semifinaalissa:  24
Voittaja:  Uku Suviste ”What Love Is”
Viro Eurovision laulukilpailussa Virallinen verkkosivusto 
 ◄ 2019  2021 ► 
Eesti Laul 2020 oli Virossa järjestetty laulukilpailu, jossa valittiin Viron edustaja Eurovision laulukilpailuun 2020. Kilpailuun lähetettiin 178 ehdotusta, joista 24 kappaletta valittiin kilpailuun. Kilpailu koostui kahdesta semifinaalista ja finaalista.
Semifinaalit kisattiin 18. ja 20. helmikuuta Tartton yliopiston urheiluhallissa. Kummassakin semifinaalissa kilpaili 12 kappaletta, joista ensin raati ja puhelinäänestäjät valitsivat yhdessä neljä kappaletta finaaliin. Tämän jälkeen lopuista kappaleista valittiin pelkällä puhelinäänestyksellä vielä kaksi kappaletta finaaliin.
Finaali kisattiin 29. helmikuuta Saku Suurhallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja kansainvälinen raati äänestivät yhdessä kolme kappaletta superfinaaliin. Superfinaalissa voittajan valitsivat yksin puhelinäänestäjät. Kilpailun voitti Uku Suviste kappaleella "What Love Is". Eurovision laulukilpailu kuitenkin peruttiin myöhemmin koronaviruspandemian takia.
Kilpailun kulku > Ensimmäinen semifinaali

Ensimmäinen semifinaali kilpailtiin 13. helmikuuta. Semifinaalia seurasi 167 000 katsojaa.
| Numero | Artisti | Kappale | Lauluntekijä(t) | Raatipisteet> Äänet | Raatipisteet> Pisteet | Yleisöpisteet> Äänet | Yleisöpisteet> Pisteet | Yht> .Yht. | Sija | Tulos |
| --- | --- | --- | --- | --- | --- | --- | --- | --- | --- | --- |
| 1 | Rasmus Rändvee | "Young" | Karl-Ander Reismann, Rasmus Rändvee | 66 | 7 | 1187 | 6 | 13 | 4 | Finaaliin |
| 2 | Kruuv | "Leelo" | Allan Kasuk | 27 | 3 | 495 | 0 | 3 | 11 | Toinen kierros |
| 3 | Stefan | "By My Side" | Karl-Ander Reismann, Stefan Airapetjan | 72 | 8 | 1036 | 5 | 13 | 5 | Toinen kierros |
| 4 | Inga | "Right Time" | Peter Põder, Allan Kasuk, Raul Krebs, Inga Tislar | 59 | 6 | 661 | 1 | 7 | 9 | Toinen kierros |
| 5 | Anett & Fredi | "Write About Me" | Frederik Küüts, Anett Kulbin | 81 | 12 | 1238 | 7 | 19 | 1 | Finaaliin |
| 6 | Revals | "Kirjutan romaani" | Jaanus Saago | 46 | 5 | 734 | 2 | 7 | 8 | Toinen kierros |
| 7 | Renate | "Videomäng" | Renate Saluste | 0 | 0 | 964 | 4 | 4 | 10 | Toinen kierros |
| 8 | Laura | "Break Me" | Janne Hyöty, Jessica Hyöty, Laura Põldvere | 44 | 4 | 915 | 3 | 7 | 7 | Toinen kierros |
| 9 | Little Mess | "Without a Reason" | Ebbe Ravn, Timo Vendt, Mihkel Mattisen, Tanja Mihhailova-Saar | 12 | 0 | 1412 | 10 | 10 | 6 | Toinen kierros |
| 10 | Egert Milder | "Georgia (On My Mind)" | Kaspar Kalluste, Matteo Capreoli, Egert Milder | 73 | 10 | 1317 | 8 | 18 | 2 | Finaaliin |
| 11 | Jennifer Cohen | "Ping Pong" | Jennifer Cohen, Luisa Lõhmus | 15 | 1 | 601 | 0 | 1 | 12 | Toinen kierros |
| 12 | Synne Valtri feat. Väliharf | "Majakad" | Synne Valtri, Jaanus Viskar, Toomas Laur, Gert Gregor Källo, Aapo Ilves | 27 | 2 | 1861 | 12 | 14 | 3 | Finaaliin |
| Artisti | Kappale | Äänet | Sija |
| --- | --- | --- | --- |
| Kruuv | "Leelo" | 398 | 8 |
| Inga | "Right Time" | 538 | 4 |
| Jennifer Cohen | "Ping Pong" | 423 | 6 |
| Laura | "Break Me" | 610 | 2 |
| Little Mess | "Without a Reason" | 404 | 7 |
| Renate | "Videomäng" | 599 | 3 |
| Revals | "Kirjutan romaani" | 446 | 5 |
| Stefan | "By My Side" | 2034 | 1 |
Kilpailun kulku > Toinen semifinaali

Toinen semifinaali kilpailtiin 15. helmikuuta. Semifinaalia seurasi 190 000 katsojaa.
| Numero | Artisti | Kappale | Lauluntekijä(t) | Raatipisteet> Äänet | Raatipisteet> Pisteet | Yleisöpisteet> Äänet | Yleisöpisteet> Pisteet | Yht> .Yht. | Sija | Tulos |
| --- | --- | --- | --- | --- | --- | --- | --- | --- | --- | --- |
| 1 | Viinerid | "Kapa Kohi-LA" | Peter Põder, Hardo Hansar, Oliver Saare, Martti Kask | 8 | 0 | 1307 | 4 | 4 | 10 | Toinen kierros |
| 2 | Janet | "Hingelind" | Marek Rosenberg, Lauri Lembinen, Kadri Lepik, Janet Vavilov | 4 | 0 | 456 | 0 | 0 | 12 | Toinen kierros |
| 3 | Uku Suviste | "What Love Is" | Uku Suviste, Sharon Vaughn | 52 | 6 | 5570 | 12 | 18 | 2 | Finaaliin |
| 4 | Inger | "Only Dream" | Inger Fridolin, Karl-Ander Reismann | 57 | 8 | 1967 | 7 | 15 | 4 | Finaaliin |
| 5 | Merilin Mälk | "Miljon sammu" | Jonas Olsson, Neea Jokinen, Jana Hallas, Merilin Mälk | 20 | 2 | 1021 | 3 | 5 | 9 | Toinen kierros |
| 6 | German & Violina | "Heart Winder" | Timo Vendt, Ebbe Ravn, Carine-Jessica Kostla, Liis-Marii Vendt | 15 | 1 | 623 | 0 | 1 | 11 | Toinen kierros |
| 7 | Jaagup Tuisk | "Beautiful Lie" | Jaagup Tuisk | 108 | 12 | 2033 | 8 | 20 | 1 | Finaaliin |
| 8 | Ziggy Wild | "Lean on Me" | Laura Prits, Valdur Viiklepp, Sander Nõmmistu, Henri-Hannes Sell | 52 | 5 | 933 | 2 | 7 | 8 | Toinen kierros |
| 9 | Uudo Sepp | "I'm Sorry. I Messed Up" | Andrei Zevakin | 57 | 7 | 826 | 1 | 8 | 7 | Toinen kierros |
| 10 | Traffic | "Üks kord veel" | Victor Crone, Fred Krieger, Vallo Kikas, Stig Rästa | 69 | 10 | 1522 | 6 | 16 | 3 | Finaaliin |
| 11 | Shira | "Out in Space" | Marika Rodionova, Karl-Ander Reismann | 47 | 4 | 1400 | 5 | 9 | 6 | Toinen kierros |
| 12 | Mariliis Jõgeva | "Unistustes" | Mariliis Jõgeva, Oliver Mazurtšak | 33 | 3 | 2353 | 10 | 13 | 5 | Toinen kierros |
| Artisti | Kappale | Äänet | Sija |
| --- | --- | --- | --- |
| German & Violina | "Heart Winder" | 1214 | 5 |
| Janet | "Hingelind" | 188 | 8 |
| Mariliis Jõgeva | "Unistustes" | 516 | 7 |
| Merilin Mälk | "Miljon sammu" | 1244 | 4 |
| Shira | "Out in Space" | 1947 | 1 |
| Uudo Sepp | "I'm Sorry. I Messed Up" | 1760 | 2 |
| Viinerid | "Kapa Kohi-LA" | 1710 | 3 |
| Ziggy Wild | "Lean on Me" | 898 | 6 |
Kilpailun kulku > Finaali

Finaali kilpailtiin 29. helmikuuta. Finaalin kansainvälisen raadin muodostivat Mads Enggaard, Prince Charles Alexander, Sylvia Massy, Felix Bergsson, Daniel Cantor, Fredi Lunden, Kazka-yhtye, Kimbra ja Brian Henry. Finaalia seurasi 272 000 katsojaa.
| Numero | Artisti | Kappale | Raatipisteet> Äänet | Raatipisteet> Pisteet | Yleisöpisteet> Äänet | Yleisöpisteet> Pisteet | Yht> .Yht. | Sija | Tulos |
| --- | --- | --- | --- | --- | --- | --- | --- | --- | --- |
| 1 | Inger | "Only Dream" | 32 | 2 | 2762 | 5 | 7 | 8 | Putosi |
| 2 | Rasmus Rändvee | "Young" | 23 | 1 | 999 | 0 | 1 | 12 | Putosi |
| 3 | Stefan | "By My Side" | 48 | 6 | 1948 | 2 | 8 | 7 | Putosi |
| 4 | Synne Valtri feat. Väliharf | "Majakad" | 19 | 0 | 2758 | 4 | 4 | 9 | Putosi |
| 5 | Uudo Sepp | "I'm Sorry. I Messed Up" | 38 | 3 | 991 | 0 | 3 | 10 | Putosi |
| 6 | Uku Suviste | "What Love Is" | 56 | 7 | 16880 | 12 | 19 | 2 | Superfinaaliin |
| 7 | Shira | "Out in Space" | 58 | 8 | 2236 | 3 | 11 | 6 | Putosi |
| 8 | Anett & Fredi | "Write About Me" | 87 | 12 | 3469 | 7 | 19 | 3 | Superfinaaliin |
| 9 | Jaagup Tuisk | "Beautiful Lie" | 65 | 10 | 5259 | 10 | 20 | 1 | Superfinaaliin |
| 10 | Traffic | "Üks kord veel" | 46 | 5 | 3271 | 6 | 11 | 5 | Putosi |
| 11 | Egert Milder | "Georgia (On My Mind)" | 38 | 4 | 5005 | 8 | 12 | 4 | Putosi |
| 12 | Laura | "Break Me" | 12 | 0 | 1504 | 1 | 1 | 11 | Putosi |
| Numero | Artisti | Kappale | Äänet | Sija |
| --- | --- | --- | --- | --- |
| 1 | Uku Suviste | "What Love Is" | 33582 | 1 |
| 2 | Anett & Fredi | "Write About Me" | 7690 | 3 |
| 3 | Jaagup Tuisk | "Beautiful Lie" | 7944 | 2 |
Panagia

Panagia (kreik. Παναγία, ”Kaikkein pyhin”) voi viitata seuraaviin:
Neitsyt Maria, hänen kunnianimensä ortodoksisessa kirkossa
panagia, ortodoksisen piispan arvoasemaa ja tehtävää osoittava kaulakoru
Panagía, Aristotélisin kunnan kunnallisyksikkö ja entinen kunta Chalkidikín alueyksikössä Keski-Makedonian alueella Kreikassa
Panagía, kylä Thásoksen saarella Itä-Makedonian ja Traakian alueella
Panagía, saari Jooniansaarten saariryhmässä Kreikassa Párgan edustalla
Panagía, saari Jooniansaarten saariryhmässä Kreikassa lähellä Paxósta
Panagía eli Parthénos eli Panagía Parthéna, saari Kykladien saariryhmässä Kreikassa lähellä Náxosta
Panagiá, saari Pohjoisen Egean saarten saariryhmässä Kreikassa lähellä Lesbosta
Panagía, saari Pohjoisen Egean saarten saariryhmässä Kreikassa lähellä Thásosta
Panagía, saari Pórto Lágoksen laguunissa Kreikassa
Agía Thékla eli Panagía, saari Dodekanesian saariryhmässä Kreikassa lähellä Pátmosta
Pasás eli Panagiá, saari Pohjoisen Egean saarten saariryhmässä Kreikassa lähellä Oinoússesta
Theotókos eli Panagía, saari Kykladien saariryhmässä lähellä Ándrosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Panagia”, voi hakea sivunnimihaulla, laajalla sivunnimihaulla tai tekstihaulla.
Megantereon

| Megantereon |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  SelkäjänteisetChordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Alaheimo::  †Sapelihammaskissat Machairodontinae
Suku::  †Megantereon  Croizet & Jobert, 1828
Infobox OKNimi-testi OK: 
Megantereon oli sapelihammaskissoihin kuuluva suku, joka eli Plioseenikaudelta Pleistoseenikaudelle. Siihen kuuluvia lajeja olivat M. cultridens, M. falconeri ja M. whitei. Smilodon, joka epävirallisesti tunnetaan sapelihammastiikerinä, ehkä
polveutuu Megantereonista. Suvun lajien koko vaihteli, mutta yleensä ne olivat yli metrin pituisia ja vankkarakenteisia. Megantereonin jäänteitä on löydetty
Euroopasta, Afrikasta, Aasiasta ja Pohjois-Amerikasta.
Aiheesta muualla

http://prehistoric-fauna.com/megantereon (englanniksi)
http://webpersonal.uma.es/de/ppb/Megantereon-JVertPal.pdf (englanniksi)
Porco celta

Porco celta -yksilö karsinassa
Porco celta on harvinainen sikarotu (Sus domesticus), jota tavataan Espanjan Galitsiassa ja ilmeisesti myös Portugalissa. Se on jo nimensä mukaisesti vanhaa perua, kelttiläisajalta. Kuitenkin se oli vaarassa kuolla sukupuuttoon 1900-luvun lopulla. "Kelttiporsaan" kantaa on ylläpidetty myös valtion toimenpiteillä. Väriltään rotu on mustavalkeaa.
Sonstorp

| Sonstorp |
| --- | --- |
 Sonstorpin kartano
 Sonstorp
 Koordinaatit: 58°43′18″N, 15°38′06″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Finspång
Väkiluku (2021):  430
Sonstorp on taajama Finspångin kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 430 asukasta vuonna 2021.
Aiheesta muualla

Kuvia tai muita tiedostoja aiheesta Sonstorp Wikimedia Commonsissa
Puristelasi

Puristelasia 1900-luvun taitteesta.
Puristelasi tarkoittaa muottiin puristamalla valmistettuja lasiesineitä. Näin valmistettuja lasihelmiä ja -amuletteja tunnetaan jo Egyptistä ajalta noin 2500 eaa. Valmistustavasta kehitettiin 1800-luvun alkupuolella Yhdysvalloissa teollisesti tehokas menetelmä, kun alettiin käyttää mekaanisia puristimia. Ensimmäisen patentin sai John P. Bakewell vuonna 1825.
Puristelasi syntyy avattavassa muotissa. Muotin sisäpinnan muotoilu ja kuviointi saa aikaan lasiesineen ulkopinnan. Esineen sisäpinnan taas tuottaa painin eli malli eli "peekeli", jonka puristin työntää muotin sisään. Esineen reunan muovaa erillinen rinki. Puristelasiesineet viimeistellään yleensä liekkikiillotuksella, joka sulattaa ja tasoittaa hieman niiden pintaa ja pyöristää särmiä.
Historiaa

Puristelasi mullisti aiemmin lasinpuhallukseen perustuneen käsityövaltaisen lasituotannon ja mahdollisti halpojen sarjatuotantoesineiden, kuten arkilasistojen ja koriste-esineiden tuotannon. Muotin avulla voitiin jäljitellä kalliin kristallilasin hionnan kaltaisia uurteita ja koristekuvioita, minkä ansiosta puristelasia kutsuttiin myös ”köyhän miehen kristalliksi”. Lasiesineen sisäpinta saattoi ensi kertaa olla erilainen kuin ulkopinta, mikä ei ollut mahdollista perinteisin puhallusmenetelmin.
Yhdysvalloista puristelasitekniikka levisi nopeasti Eurooppaan 1830- ja 1840-luvulla, etenkin Ranskaan, Englantiin, Saksaan ja Böömiin. Koska mallisuojaa ei alkuun ollut, malleja kopioitiin toisilta surutta. Englannissa otettiin vuonna 1839 käyttöön vuoden kestävä mallisuoja, joka myöhemmin pidennettiin kolmeen vuoteen.
Ensimmäinen pohjoismainen puristelasitehdas oli ruotsalainen Reijmyre 1830-luvulla. Suomessa tekniikan otti ensimmäisenä käyttöön Nuutajärven lasitehdas 1851. Muotit Nuutajärvi hankki Keski-Euroopasta. Iittalan lasitehdas teki puristelasia heti tehtaan perustamisesta eli vuodesta 1881 alkaen. Riihimäen Lasi aloitti vuonna 1929 myös lysterilasisten puristetuotteiden valmistuksen. Puristelasia valmistivat Suomessa myös Karhulan, Viialan, Kirkniemen, Karan, Ryttylän ja Kauklahden lasitehtaat. Lisäksi sitä tekivät Puristelasi Oy (toiminnassa 1947–1954) ja  Mäntyharjun lasitehdas (toiminnassa 1968–1971). Viimeisinä puristelasituotannon lopettivat Kumela 1983 ja Riihimäen Lasi 1990.
Nykyisin Suomen tunnetuin ja jokseenkin ainoa yhä tuotannossa oleva puristelasiesine on Marimekon Mariskooli, jonka malli perustuu Riihimäen Lasin vanhaan puristelasimuottiin. Mariskoolia valmistaa Iittalan lasitehdas.